Na temelju članka 56. Zakona o proračunu (Narodne novine - 144/21) i članka 28. Statuta Treće ekonomske škole od 15.05.2019. godine, Školski odbor na sjednici održanoj dana 10.06.2022. godine donio je

**O D L U K U**

**O NAČINU KORIŠTENJA VLASTITIH PRIHODA**

**I.**

Ovom Odlukom utvrđuje se način korištenja vlastitih prihoda Treće ekonomske škole.

Škola ostvaruje vlastite prihode od:

1. davanja u zakup/na privremeno korištenja sportske dvorane
2. davanja u zakup/na privremeno korištenje klasične učionice za teorijsku nastavu
3. davanja u zakup/na privremeno korištenje školskog prostora za postavljanje samoposlužnih aparata
4. obrazovanja uz rad i iz rada (obrazovanja odraslih).

**II.**

Ostvareni vlastiti prihodi Škole zadržavaju se na žiro računu Škole, a koriste se na način utvrđen ovom Odlukom.

**III.**

Vlastiti prihodi ostvareni davanjem u zakup/na privremeno korištenje školskog prostora mogu se koristiti za pokrivanje onih troškova koji nisu pokriveni sredstvima iz Proračuna Grada Zagreba, za poboljšavanje uvjeta rada škole:

1. za tekuće investicijsko održavanje objekta, nabavu didaktičke i druge opreme, nabavu knjiga za školsku knjižnicu – do 80% ostvarenog iznosa
2. za ostale potrebe – do 20% ostvarenog iznosa.

**IV.**

Vlastiti prihodi ostvareni obrazovanjem uz rad i iz rada (obrazovanje odraslih) mogu se koristiti:

1. za plaće zaposlenika koji realiziraju navedene programe – do 80% ostvarenog iznosa
2. za ostale namjene – do 20% ostvarenog iznosa.

**V.**

Vlastiti prihodi ostvareni tokom jedne kalendarske godine koji se ne utroše na podmirenje troškova iz točke III. I IV. ove Odluke u toj kalendarskoj godini, koristit će se za podmirenje istovrsnih troškova u sljedećoj kalendarskoj godini.

**VI.**

Ova Odluka stupa na snagu danom donošenja i objavljuje se na oglasnoj ploči Škole i na web stranici Škole.

Klasa: 007-04/22-02/11

Urbroj: 251-299-01-22-1

Zagreb, 10.06.2022.

Predsjednik Školskog odbora

Marin Romić, prof.